Міжнародны пакт аб грамадзянскіх і палітычных правах

Міжнародны пакт аб грамадзянскіх і палітычных правах — пакт Арганізацыі Аб’яднаных Нацый, заснаваны на Усеагульнай дэкларацыі правоў чалавека.

Прыняты 16 снежня 1966 года, уступіў у сілу 23 сакавіка 1976 года. З’яўляецца міжнароднай дамовай і мае абавязковую сілу для 172 дзяржаў-удзельніц, станам на жнівень 2017 года. Акрамя дзяржаў-удзельніц, пакт падпісаны яшчэ 7 краінаміСведения о подписании и вступлении в силу Пакта . Дакумент абавязвае паважаць грамадзянскія і палітычныя правы людзей, уключаючы права на жыццё, свабоду рэлігіі, свабоду слова, свабоду сходаў, выбарчыя правы, правы на належную прававую працэдуру, справядлівае судовае разбіральніцтва і гэтак далейInternational Covenant on Civil and Political Rights  // Office of the United Nations High Commissioner of Human Rights. Нагляд за выкананнем пакта ажыццяўляе Камітэт па правах чалавека ААН.

У змесце дакумента ўтрымліваюцца наступныя аспекты:
 Артыкул 1 — права народаў на самавызначэнне;
 Артыкул 6 — права на жыццё;
 Артыкул 7 — забарона катаванняў;
 Артыкул 8 — забарона рабства і прымусовай працы;
 Артыкул 9 — права на свабоду і асабістую недатыкальнасць;
 Артыкул 10 — права асоб, пазбаўленых волі, на гуманнае абыходжанне і павагу годнасці;
 Артыкул 11 — забарона пазбаўлення волі за даўгі;
 Артыкул 12 — права на свабоднае перамяшчэнне і свабода выбару месцажыхарства;
 Артыкул 13 — абмежаванне магчымасці высылкі замежнікаў;
 Артыкул 14 — роўнасць перад судом, прэзумпцыя невінаватасці, забарона паўторнага асуджэння, права на перагляд асуджэння і іншыя працэсуальныя правы;
 Артыкул 15 — забарона крымінальнага пакарання за дзеянні, якія не прызнаваліся злачыннымі падчас іх здзяйснення;
 Артыкул 16 — права на прызнанне правасуб’ектнасці;
 Артыкул 17 — забарона ўмяшання ў асабістае і сямейнае жыццё, недатыкальнасць жылля, таямніца карэспандэнцыі і абарона ад незаконных замахаў на гонар і рэпутацыю;
 Артыкул 18 — права на свабоду думкі, сумлення і рэлігіі;
 Артыкул 19 — свабода слова;
 Артыкул 20 — забарона прапаганды вайны і выступаў на карысць нацыянальнай, расавай або рэлігійнай нянавісці, якія ўяўляюць сабой падбухторванне да дыскрымінацыі, варожасці або гвалту;
 Артыкул 21 — свабода сходаў;
 Артыкул 22 — свабода асацыяцый;
 Артыкул 23 — права на ўступленне ў шлюб;
 Артыкул 24 — правы дзяцей;
 Артыкул 25 — права прымаць удзел у вядзенні дзяржаўных спраў, галасаваць і быць абраным;
 Артыкул 26 — роўнасць перад законам, забарона дыскрымінацыі;
 Артыкул 27 — правы этнічных, рэлігійных і моўных груп.

 Заўвагі 

Катэгорыя:Дагаворы паводле алфавіта
Катэгорыя:Міжнародныя праваабарончыя дакументы
Катэгорыя:Дагаворы і канвенцыі ААН
Катэгорыя:З’явіліся ў 1966 годзе